Dúhové škvrny sa týkajú predovšetkým nerezového riadu. Stáva sa to vtedy, ak k tabletám s obsahom leštidla pridáte ďalšie leštidlo vo forme externého prípravku, prípadne použijete neprimerane veľkú dávku leštidla. Riešenie je jednoduché, doplnkové leštidlo používajte len pre bežný riad a pri nerezovom ho vynechajte. Čo sa týka skla, tu to platí opačne. Zamerajte sa na tablety s obsahom inovatívnych zložiek. Tie dokážu i krehké sklo ochrániť pred prípadným poškodením. Ak takéto tablety nemáte, zvýšte dávku leštidla.\r